Държавен вестник, бр. 18, 2023 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  18
ОФИЦИАЛЕН РАЗДЕЛ
МИНИСТЕРСКИ СЪВЕТ
ПОСТАНОВЛЕНИЕ № 28 
ОТ 20 ФЕВРУАРИ 2023 Г.
за създаване на Съвет за икономически 
анализи
МИНИСТЕРСКИЯТ СЪВЕТ
П О С Т А Н О В И :
Чл. 1. Създава Съвет за икономически 
анализи със съвещателни функции за подпо-
магане на органите на държавна власт при 
вземането на стратегически и дългосрочни 
икономически решения, наричан по-нататък 
„съвета“.
Чл. 2. Съветът:
1. предоставя задълбочена академична 
икономическа експертиза, като изготвя не-
зависими анализи, които съдържат оценка 
на предизвикателствата и средносрочните 
и дългосрочните рискове и възможности 
пред българската икономика, и формулира 
препоръки, възможни решения и мерки за 
преодоляване на възникнали проблеми и 
кризи в областта на икономиката, ускореното 
устойчиво икономическо развитие, енергети-
ката, изменението на климата, социалната 
справедливост, иновациите и растежа, индус-
триалната политика, социалните неравенства, 
демографските проблеми и други; 
2. осигурява и анализира данни от ком-
петентните институции по отношение на 
областите по т. 1 и поддържа база данни в 
областта на икономиката;
3. взаимодейства и сътрудничи с държавни 
институции и с водещи международни ико-
номисти и организации, както и със заинте-
ресовани страни с доказан опит и капацитет;
4. изготвя годишен доклад, който представя 
в Министерския съвет в срок до 31 март на 
годината, следваща тази, за която се отнася, и 
го предлага за публично обсъждане в рамките 
на годишен форум.
Чл. 3. Съветът е независим при изпълне-
нието на своите функции.
Чл. 4. (1) Съветът се състои от председател, 
секретар и членове.
(2) Председател на съвета е заместник 
министър-председател, определен с решение 
на Министерския съвет. Той председателства 
заседанията на съвета, но не участва в гла-
суването. В негово отсъствие заседанията се 
председателстват от секретаря на съвета.
(3) Секретарят на съвета се избира измежду 
членовете на съвета по ред, определен във 
вътрешните правила по чл. 5.
(4) Първоначалният състав на съвета се 
определя със заповед на председателя. Обно-
вяването на състава на съвета се извършва 
по ред, определен във вътрешните правила 
по чл. 5.
(5) Съветът се състои от не по-малко от 
петима и не повече от петнадесет членове. За 
секретар и членове на съвета могат да бъдат 
определяни представители на академичната 
общност, които:
1. притежават докторска степен по иконо-
мика, финанси, статистика или иконометрия;
2. работят в академична или изследовател-
ска институция или в публична институция 
с изследователски отдел;
3. отговарят на един от следните публика-
ционни критерии:
а) имат публикация в едно от най-прес-
тижните икономически издания съгласно 
приложението, или
б) имат публикации в областта на ико-
номиката, статистиката, иконометрията или 
икономическата политика в международни 
издания и поне една разработка с най-малко 50 
цитирания според специализираната търсеща 
машина на научна литература Google Scholar, 
както и имат индекс на Хирш от най-малко 
5 според Google Scholar.
(6) Председателят, секретарят и членовете 
на съвета не получават възнаграждение за 
дейността си.
(7) Председателят, секретарят и членовете 
на съвета:
1. не участват в работата му, когато имат 
частен интерес при изпълнението на някоя 
от функциите му по чл. 2;
2. не могат да правят декларации и публич-
ни изказвания, с които да ангажират съвета;
3. са длъжни да не разгласяват съдържа-
нието на обсъжданията в рамките на съвета.
(8) В заседанията на съвета без право на 
глас може да участва представител на Наци-
оналния статистически институт. 
(9) Дирекция „Стратегическо планиране“ 
в администрацията на Министерския съвет 
изпълнява функциите на секретариат на съ-
вета, като:
1. подпомага комуникацията му с държав-
ните органи, с органите на местната власт, с 
професионални, синдикални и работодателски 
организации, с неправителствени организации 
и други; 
2. подпомага изготвянето на материали за 
заседанията и публикации на съвета;
3. предлага на секретаря приоритетни теми 
за включване в годишната програма на съвета 
и изготвя проект на програмата.
Чл. 5. Съветът приема Вътрешни правила 
за организация на дейността си.
Чл. 6. Държавните органи предоставят на 
съвета налична информация и данни, необ-
ходими за изготвянето на неговите анализи 
и становища.